
HOTĂRÂRE

cu privire la Statutul Instituţiei Publice Naţionale a Audiovizualului Compania „Teleradio-Moldova” (proiect) 
        În conformitate cu prevederile art.58 lit. a) din Codul audiovizualului al Republicii Moldova, 
        în baza

p.16 lit.a) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/31 din 24.08.2007,
p.42 lit.b) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007,

         în urma examinării Statutuui Instituţiei Publice Naţionale a Audiovizualului Compania „Teleradio-Moldova” (proiect)
 Consiliul de Observatori
                                                HOTĂRĂŞTE:      
1. Grupul de redactare va ține cont, în varianta finală a Statutului Instituţiei Publice Naţionale a Audiovizualului Compania „Teleradio-Moldova” (proiect), de următoarele recomandări:  
a) Să fie comasate într-unul singur următoarele capitole: Capitolul III. Obiectul de activitate al Companiei, Capitolul V. Atribuţiile Companiei, Capitolul VI. Drepturile Companiei (Au votat „pentru” – 9 membri ai CO).
b) Să fie inclusă în Capitolul I. Dispoziții generale stipularea privind fondatorul IPNA Compania „Teleradio-Moldova”. În acest scop, va fi solicitată o notă informativă Serviciului juridic. („Pentru” – unanim, 9 voturi).
c) Să fie menținut în Capitolul I. Dispoziții generale p.4. Compania nu poate fi privatizată sau supusă acţionării. Termenul ei de activitate este nelimitat. (Au votat „pentru” – 8 membri ai CO: V.Bogatu, L.Călugăru, D.Deleu, P.Grozavu, Lozinschi-Hadei, V.Meșină-Prodan, A. Peru-Balan, V.Țapeș; „contra” – E.Rîbca).
d) Să fie exclus din Capitolul IV. Obiectul de activitate al Companiei, p. 2. Nu constituie obiect de activitate al Companiei: a) programele în limba de stat şi în alte limbi, adresate ascultătorilor şi telespectatorilor din străinătate, pentru a promova imaginea pozitivă a Republicii Moldova şi politica sa internă şi externă (s-a votat „pentru” – 6 voturi (V.Bogatu, L.Călugăru, P.Grozavu, Lozinschi-Hadei, V.Meșină-Prodan, V.Țapeș; „contra” – D.Deleu, A.Peru-Balan, E.Rîbca).
e) Să fie exclus din Capitolul IV. Obiectul de activitate al Companiei, p. 2. Nu constituie obiect de activitate al Companiei: b) coproducţiile de natură audiovizuală cu autorităţile de stat (s-a votat „pentru” – 5 voturi (V.Bogatu, P.Grozavu, Lozinschi-Hadei, A.Peru-Balan, V.Meșină-Prodan; „contra” – D.Deleu, L.Călugăru, E.Rîbca, V.Țapeș).

f) Să fie exclus din Capitolul IV. Obiectul de activitate al Companiei, p. 2. Nu constituie obiect de activitate al Companiei: c) gestionarea colectivelor artistice (muzicale, teatrale etc.)  (s-a votat „pentru” – 5 voturi: V.Bogatu, L.Călugăru, P.Grozavu, V.Meșină-Prodan, A.Peru-Balan; „contra” – D.Deleu, R.Lozinschi-Hadei, E.Rîbca, V.Țapeș).

g) Să fie exclus din Capitolul IX. Managementul supravegherii activităţii Companiei p.4 m) aprobă bilanţul şi contul de profit şi pierderi, anuale, le înaintează organelor prevăzute de lege şi le face publice (s-a votat „pentru” – 7 voturi: V.Bogatu, L.Călugăru,V.Meșină-Prodan, A.Peru-Balan, E.Rîbca, V.Țapeș; „contra” – D.Deleu, P.Grozavu).

h) Să fie exclus din Capitolul IX. Managementul supravegherii activităţii Companiei p.7. Secretarul organului de supraveghere este responsabil de organizarea şedinţelor de lucru şi de lucrările de secretariat (s-a votat „pentru” – unanim, 9 voturi).

i) Să fie exclus din Capitolul IX. Managementul supravegherii activităţii Companiei  p. 16. Respingerea de către organul legislativ a părţii raportului anual care se referă la activitatea propriu-zisă a organului de supraveghere, atrage demiterea din funcţii a preşedintelui şi a secretarului acestuia. Un nou preşedinte şi un nou secretar sunt aleşi la prima şedinţă a organului de supraveghere cu majoritate simplă de voturi din numărul membrilor. Şedinţa este convocată şi prezidată de cel mai în vârstă membru al organului de supraveghere. (s-a votat „pentru” – 7 voturi: V.Bogatu, L.Călugăru, P.Grozavu, R.Lozinschi-Hadei, V.Meșină-Prodan, A.Peru-Balan, V.Țapeș; „contra” – D.Deleu, E.Rîbca).

j) În Capitolul X. Managementul administrativ, p. 7 lit. d), p.14 lit.d). p. se va citi după cum urmează:  Funcţia de preşedinte/director Tv Moldova/director Radio Moldova, de regulă, este incompatibilă cu: calitatea de autor şi/sau co-autor de programe, realizate şi difuzate pe perioada mandatului în serviciile de programe ale radiodifuzorului public şi ale altor radiodifuzori, indiferent dacă acestea sunt sau nu remunerate. (S-a votat „pentru” – 5 voturi: V.Bogatu, L.Călugăru, P.Grozavu, R.Lozinschi-Hadei, A.Peru-Balan,; „contra” – D.Deleu, V.Meșină-Prodan, E.Rîbca, V.Țapeș).
2. Prezenta hotărâre intră în vigoare în ziua adoptării.
Preşedintele

Consiliului de Observatori                                                  Aurelia Peru-Balan

Secretarul şedinţei

Consiliului de Observatori                                                     Viorica Bogatu

